יושבי הבית אוהבים להתנסות בחומרים חדשים, ובשיטוט האחרון שלנו באתר של הסופר, איכשהו קפץ לנו לעין חלב מרוכז ממותק (בטח היה במבצע). קניתי אותו מתוך מחשבה על הדוכנים האלו בברזיל, שמוכרים צ'ורוס. אלו דוכנים ניידים, שיש בהם מחבת ענקית לטיגון עמוק, ומשהו שנראה כמו שקית זילוף נייחת, שמזלפת צ'ורוס לשמן העמוק לפי הדרישה. אחר כך לוקחים את הצ'ורוסים ותוקעים לתוכן דולצ'ה דה לצ'ה ויש אפשרות גם לחלב ממותק. כל התענוג הזה עולה 1 ריאל בלבד. וזאת הסיבה, ולא הבשר כפי שנהוג לחשוב, שבנות ישראל, המשוחררות הטריות, משמינות בברזיל כמו מניאקיות. יש גם מקבילה מהמזרח: בננה לוטי, או איך שלא קוראים לדבר הזה (שונאת בננות). בקיצור, דברים טובים יכולים לצאת מהפחית הדוחה הזאת. בין היתר, פאי לימון, שאמנם חורג מחוקי הבלוג ומצריך לילה שלם במקרר, אבל הוא נראה טעים בהתאם. המתכון והתמונה של epicurious.